**דרוש/ה מדריך/ה להפעלה של פרויקט חינוכי בלתי פורמאלי
באמצעות בעלי חיים וטבע**

לצורך הפעלה והדרכה של פרויקט חינוכי יוצא דופן אנו מחפשים מוביל/ה שיוציא לפועל תוכנית חינוכית של עבודה עם ילדים ונערים סביב פינת החי בקיבוץ, תוך עבודה עם בעלי חיים ואלמנטים מין הטבע. התפקיד כולל פיתוח של סביבה מקדמת ומאפשרת וקידום תוכניות עבודה עם ילדים במגוון גילאים והרכבים, כמענה משלים במסגרת החינוך הבלתי פורמאלי בקיבוץ כרם שלום. מטרתה לעודד סביבה חברתית מעצימה ומצמיחה עבור הילדים.

תיאור תפקיד:

* פיתוח וניהול סביבת עבודה תומכת (פינת חי, גינה קהילתית ומתחמי פעילות נוספים)
* ניהול התחום מקצועי, חינוכי וארגוני של גיל בית הספר בקיבוץ.
* יישום חזון, קביעת תכנית שנתית, מטרות ויעדים למערכת.
* אחריות על ליווי, הדרכה וניהול הצוות החינוכי (מתנדבים).
* אחריות על מערכי החינוך וההיבטים החינוכיים.
* קשר עם הורים ועם מערכת החינוך הבלתי פורמאלי בקיבוץ ובמועצה.
* השתתפות בפורומים והשתלמויות.

דרישות התפקיד וניסיון נדרש:

* ניסיון בעבודה עם ילדים – חובה.
* ניסיון בהדרכה בחינוך הבלתי פורמלי – יתרון.
* היכרות עם מערכת קיבוצית – יתרון.
* השכלה רלוונטית - יתרון
* זיקה לעבודה עם בעלי חיים ולטבע – חובה.
* יכולת בניית תכנית פעילות שנתית והפעלתה.
* יחסי אנוש מצוינים.
* עמידה במצבי לחץ.
* יכולת תקשורת טובה עם הורים וילדים.
* ראש גדול ויוזמה.
* יכולת הדרכה טובה בתחומים שונים.

היקף המשרה: רבע משרה, עם אופציה להגדלה (עד כ- 20 שעות שבועיות)

כפיפות: מנהלת החינוך בקיבוץ.

אפשרות להתחלה מיידית.

לא תתאפשר העסקה של קרוב משפחה מדרגה ראשונה לאחד מהנערים. צפי לתקופת עבודה של כשנה לפחות.
לפרטים ושליחת קורות חיים ניתן לפנות לחנה, מנהלת החינוך בקיבוץ, בדוא"ל: Hinuch.kerem@gmail.com.